คือว่า ผมกับแฟนมี พสพ กันวันที่ 20 เม.ย แบบป้องกัน ตรวจเช็คดูแล้วว่าไม่มีการรั่วซึมใดๆ แฟนบอกว่า ประจำเดือนจะมาวันที่ 25 เม.ย แต่ตอนนี้ประจำเดือนยังไม่มาเลยครับก่อนหน้านั้นแฟนผมทานยาลดน้ำหนักไปเมื่อวันที่ 15 เม.ย ทานมาจนถึงวันที่ 30 เม.ย ครับ มันมีผลทำให้ประจำเดือนไม่มาด้วยหรือเปล่าครับ แฟนผมซื้อตัวนี้มาทานน่ะครับ
สวัสดีค่ะ หากมีเพศสัมพันธ์ โดยใส่ถุงยางอนามัยป้องกัน และใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% ซึ่งถือว่าน้อยอยู่อย่างไรก็ตาม หากประจำเดือนขาดมาหลายวันแล้ว แนะนำควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนไม่มา ก็อาจเกิดจากผลของอาหารเสริมลดน้ำหนักที่ทานไปได้ หรือเป็นผลจากการที่มีน้ำหนักลดลงเร็ว นอกจากนี้ ก็อาจเกิดจากปัจจัยอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร เป็นต้นหากตรวจไม่พบการตั้งครรภ์ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ แต่แนะนำควรหยุดทานอาหารเสริมลดน้ำหนักด้วยในเรื่องของการลดน้ำหนักนั้น หลักการลดน้ำหนักคือ ทานอาหารที่ให้ได้พลังงานน้อยกว่าที่ต้องใช้ในแต่ละวัน ซึ่งโดยรวมคือต้องทานให้ได้น้อยกว่า 1500 กิโลแคลอรี่ต่อวัน ทั้งนี้ หากไม่ค่อยได้เคลื่อนไหวร่างกาย พลังงานที่ใช้ในแต่ละวันอาจน้อยกว่า 1500 กิโลแคลอรี่ ดังนั้น ก็ต้องทานให้ได้พลังงานน้อยลงไปอีกการทานอาหาร ควรทานเป็นมื้อ งดอาหารจุบจิบระหว่างมื้อ อาหารในแต่ละมื้อให้ค่อยๆ ทยอยลดปริมาณลง หลีกเลี่ยงอาหารประเภทแป้งแปรรูป อาหารที่มีรสชาติหวาน และอาหารที่มีไขมันสูง รวมถึงลดขนมทุกชนิด งดดื่มน้ำหวานและน้ำต่างๆ ทุกชนิด ให้ดื่มแค่น้ำเปล่าเท่านั้น อาหารควรเน้นผักและผลไม้เป็นหลัก ผลไม้เป็นลูกทานได้ แต่ไม่แนะนำการดื่มน้ำผลไม้ หาเวลาออกกำลังกายให้ได้ทุกวัน วันละ 30 นาที นอกจากนี้ ควรชั่งน้ำหนักทุกสัปดาห์เพื่อดูน้ำหนักว่ามีการเปลี่ยนแปลงหรือไม่ การลดน้ำหนักไม่ควรรีบร้อนและหักโหมเกินไปทั้งนี้ หากทานแต่อาหารเสริม โดยไม่ควบคุมการทานอาหาร น้ำหนักตัวก็ไม่น่าลดลงได้ และอาจทำให้ได้รับผลข้างเคียงจากอาหารเสริมดังกล่าวโดยไม่จำเป็นค่ะ